Rolands Kalniņš

Rolands Kalniņš (dzimis , pēc citiem avotiem , miris  Rīgā) bija latviešu kinorežisors. Divas viņa filmas — "Elpojiet dziļi" (1967) un "Ceplis" (1972) — iekļautas Latvijas kultūras kanonā.

 Dzīvesgājums 
Dzimis  Ludzas apriņķa Istras pagasta Vecslabadā pasta darbinieku ģimenē. Bērnībā dzīvoja Zilupē, vēlāk Rīgā. Mācījās Rīgas pilsētas 1. ģimnāzijā (1937—1940). Otrā pasaules kara laikā 1941. gadā bija Latvju Drāmas ansambļa studists. Pirmā saskare ar kino Kalniņam bija 1943. gadā, kad Andrejs Eglītis viņu Skolas ielā ieveda dokumentālo filmu studijā Ostland Film noskatīties filmu “Kaugurieši”, tad Voldemārs Pūce viņam atļāva vērot Jāzepa Vītola filmēšanu. 1943. un 1944. gadā Kalniņš izvairījās no iesaukšanas Latviešu leģionā, dzīvojot dažādos Rīgas dzīvokļos. Pēc Sarkanās armijas ienākšanas Rīgā sāka strādāt Latvijas PSR Mākslas lietu pārvaldes Teātra daļā par inspektoru. 1947. gada janvārī Leonīds Leimanis viņam piedāvāja darbu Rīgas Kinostudijā.Paldies par uzmanību  Ar kinorežisoru Rolandu Kalniņu sarunājas Uldis Tīrons rigaslaiks.lv, 2021. gada novembrī
Iesākumā viņš strādāja par režisora asistentu un tad par otro režisoru Pāvela Armanda filmās "Salna pavasarī", "Latviešu strēlnieka stāsts".

Rolands Kalniņš deva priekšroku vēsturiskām un sociālām spēlfilmām, eksperimentēja ar formu un atveidi. 1959. gadā režisēja savu pirmo spēlfilmu "Ilze". 1960. gadu filmas — "Akmens un šķembas" un "Elpojiet dziļi" — tika atzītas par nevēlamām un izņemtas no padomju kino aprites. Tapšanas procesā tika apturēta arī viņa filma "Piejūras klimats", kas, pēc mūsdienu kritiķu domām, varēja kļūt par nozīmīgu filmu latviešu kinematogrāfijā.

Kalniņš uzņēma arī dokumentālo kino. Dokumentālā filma "Saruna ar karalieni" par aktrises Vijas Artmanes radošo darbību tika apbalvota ar "Lielā Kristapa" balvu kā labākā pilnmetrāžas dokumentālā filma (1980).

Kopš 1962. gada Latvijas Kinematogrāfistu savienības biedrs. Rolands Kalniņš ir arī viens no kinostudijas "Trīs" (1989) dibinātājiem, kurā tika izveidots apjomīgs dokumentālais kinoprojekts par 20. gadsimta Latviju.
Sižets par Rolandu Kalniņu ir iekļauts videofilmu "Kinogadsimts Latvijā" ciklā"Kinogadsimts Latvijā" (1999) (1999).

 Atzinības un apbalvojumi 
Filmai "Karalienes bruņinieks" izteikta atzinība PSRS sporta kino festivālā. 
Filma "Akmens un šķembas" Kišiņevas kinofestivālā  ieguva balvu par labāko scenāriju (1967). 
Latvijas PSR Nopelniem bagātais kultūras darbinieks (1989). 
Valsts kultūras fonda stipendiāts (1999).

Triju Zvaigžņu ordeņa virsnieks (1998). 
Nacionālā filmu festivāla "Lielais Kristaps" balva par mūža ieguldījumu kinomākslā (2005).

2018. gadā saņēma Izcilības balvu kultūrā par viņa filmas "Elpojiet dziļi" jeb "Četri balti krekli" iekļaušanu 2018. gada Kannu kinofestivālā.

 Filmogrāfija 

 Režisors 
Spēlfilmas
 1959 — "Ilze"
 1960 — "Vētra"
 1962 — "Atmaksa"
 1963 — "Pazemē"
 1966 — "Akmens un šķembas"
 1967 — "Elpojiet dziļi"
 1970 — "Karalienes bruņinieks"
 1972 — "Ceplis"
 1974 — "Piejūras klimats"
 1975 — "Četri pavasari"
 1978 — "Vīru spēles brīvā dabā"
 1980 — "Trīs dienas pārdomām"
 1983 — "Akmeņainais ceļš"
 1985 — "Spēle notiks tik un tā"
 1987 — "Ja mēs visu to pārcietīsim"
 1989 — "Tapers"
 2007 — "Rūgtais vīns"

Dokumentālās filmas
 1963 — "Man vajadzēja būt saudzīgākam"
 1980 — "Saruna ar karalieni"
 1999 — "Mūžīgais Fausts"

Pasūtījuma filmas
 1963 — "Tā nav slimība"
 1969 — "Tā dejo Latvijā"

 Otrais režisors 
 1955 — "Salna pavasarī"
 1956 — "Cēloņi un sekas"
 1957 — "Kā gulbji balti padebeši iet"
 1957 — "Nauris"
 1958 — "Latviešu strēlnieka stāsts"
 1964 — "Līdz rudenim vēl tālu"
 1968 — "Mērnieku laiki"

 Režisora asistents 
 1949 — "Rainis"
 1950 — "Padomju Latvija"

 Mākslinieciskais vadītājs 
 1977 — "Puika"

 Scenārija autors 
 1957 — "Tautas mākslinieks"

 Producents 
 1991 — "Cilvēka bērns"
 1999 — "Mūžīgais Fausts"
 2005 — "Ardievu, divdesmitais gadsimt!"

 VDK kartotēka 
Pēc Rolanda Kalniņa atmiņām viņam likuši sadarboties ar padomju drošības iestādēm jau 1945. gadā. Vēlāk dokumentos parādījies ieraksts “izslēgts par atteikšanos sadarboties”.

Viņa uzskaites kartīte atrasta publiskotajā VDK savervēto aģentu kartotēkas daļā. Tajā apgalvots, ka viņš kā aģents "Dzeļme" savervēts 1975. gada jūnijā.VDK kartīte: Rolands Kalniņš Tomēr bieži šai kartotēkā minētie tika nosaukti par aģentiem bez viņu ziņas un tiesa konstatēja, ka viņi nav veikuši apzinātu sadarbošanos ar VDK.Jānis Taurēns: Kā publiski analizēja LPSR Valsts drošības komitejas aģentu un informatoru identitāti, sadarbību?  LPSR VDK zinātniskās izpētes komisija Vairāk kā 95% gadījumu pēdējos 24 gados, kuros Latvijas tiesas izskatījušas iespējamu sadarbošanos ar VDK, apzināta sadarbošanās nav konstatēta, tāpēc kartītes esības fakts vēl nav uzskatāms par pierādījumu.

 Atsauces 

 Ārējās saites 
 Rolands Kalniņš filmas.lv

Kategorija:1922. gadā dzimušie
Kategorija:2022. gadā mirušie
Kategorija:Padomju kinorežisori
Kategorija:Latviešu kinorežisori
Kategorija:Triju Zvaigžņu ordeņa virsnieki
Kategorija:Ludzas novadā dzimušie
Kategorija:Latvijas PSR VDK kartotēkā minētās personas
Kategorija:Atmodas aktīvisti
Kategorija:Simtgadnieki